"ترور تشکیلاتی پ.کا.کا-نین جیر-جین‌دیری‌نین دالغالانماسی حکومتین خیرینه دئییل".
بونو سوئد-ین باش ناظیری ماگدالنا آندرسون دئییب.
ماگدالنا آندرسون SVT دؤولت تلویزیونونا وئردیگی آچیقلامادا سئچکی‌دن سونرا قورولا‌جاق حکومته توخونا‌راق سول پارتیا ایله امکداش‌لیق ائتمه‌یه‌جک‌لرینی بیلدیریب.
باش ناظیر 11 سپتامبردا کئچیریله‌جک عمومی سئچکی‌لردن سونرا ترور تشکیلاتی پ.کا.کا-نین جیر-جین‌دیرینی دالغالاندیران سول پارتیا ایله متفیق‌لیگی پلانلاشدیرمادیق‌لارینی بیلدیریب.
"ترور تشکیلاتی کیمی تانینان پ.کا.کا-نین جین‌دیرلارینی دالغالان‌دیران سول پارتیا ایله اورتاق اولماغی پلانلاشدیرمیریق. بو، حکومتین خیرینه دئییل"، - دئییب.
قئید ائدک کی، سول پارتیانین میللت وکیل‌لری دانیال ریاضت، ممدو مالکوم جالو و لورینا دیلکادو واراس جولای‌ین 7-ده ویسبی شهرینده ترور تشکیلاتی ی.پ.گ/ پ.کا.کا-نی سمبولیزه ائدن جیر-جین‌دیرلا شکیل چک‌دیره‌رک سوسیال شبکه‌ده پایلاشیب‌لار.
ماگدالنا آندرسون ترور تشکیلاتینی سمبولیزه ائدن دیرناقاراسی بایراق‌لارلا پوزا وئرن سول پارتیا میللت وکیل‌لرینی قیناییب.
سوئد-ین رسمی خبر آژانسی TT - یه دانیشان آندرسون "پ.کا.کا تکجه سوئد-ده دئییل، آوروپا بیرلیگی اؤلکه‌لری‌نین ده ترور تشکیلاتی سیاهی‌سیندا‌دیر. بونونلا پوزا وئرمک سون درجه یئرسیزدیر"، - دئییب.
عدالت و ایچ ایشلر ناظیری مورگان یوهانسون دا  توییتر حسابیندان ائتدیگی پای‌لاشیمدا پ.کا.کا-نین الینده چوخ سایدا گوناه‌سیز اینسانین قانی اولدوغونو بیل‌دیره‌رک، "پ.کا.کا 1984-جو ایلده اولوف پالمه حکومتی طرفیندن ترور تشکیلاتی کیمی تانینیب" دئییب.
